อินเทอร์เน็ต: ความปลอดภัยและอาชญากรรม ทางไซเบอร์
สวัสดีค่ะ ฉันเจนนี่ มาร์ติน ผู้จัดการความปลอดภัยทางไซเบอร์
และการสืบสวนที่ Symantic
ปัจจุบัน อาชญากรรมทางไซเบอร์ก่อให้เกิด ปัญหาทางสังคม ส่วนตัว ทางการเงิน
กระทั่งความมั่นคงของชาตินะคะ
แค่ไม่กี่ปีที่ผ่านมา มีการขโมย หมายเลขบัตรเครดิตหลายร้อยล้านใบ
ประกันสังคมและบันทึกสาธารณสุข หลายสิบล้านเลขถูกโจมตี
เครื่องหมุนเหวี่ยงนิวเคลียร์ยังถูกแฮ็ก
โดรนที่ไม่มีคนบังคับหลายเครื่องก็ถูกปล้น
ทั้งหมดนี้ทำได้โดยใช้ช่องโหว่ ของฮาร์ดแวร์และซอฟต์แวร์ค่ะ
หรือมักอาศัยประโยชน์จากการตัดสินใจ ที่ไม่ตั้งใจของคนที่ใช้ซอฟต์แวร์นั้น ๆ
คนที่ก่ออาชญากรรมทางไซเบอร์แบบนี้ ไม่มีแรงจูงใจหรือลักษณะเฉพาะ
อาจเป็นตั้งแต่ผู้ก่อการร้ายข้ามชาติ ไปจนถึงเด็กวัยรุ่นที่แข่งกันอวดฝีมือ
ปัจจุบัน ประเทศใหญ่ ๆ ไม่ได้มีเพียงกองทัพทั่วไป
แต่ยังมีกองทัพไซเบอร์เก่ง ๆ อีกด้วย
สงครามโลกครั้งต่อไป อาจไม่ใช้อาวุธทั่วไปมาสู้กันแล้ว
อาจใช้คอมพิวเตอร์ตัดน้ำ ตัดไฟ ตัดระบบขนส่งแทน
สวัสดีค่ะ ฉันพาริสา องค์หญิงด้านความปลอดภัยของ Google
ฉันใช้หลายวิธีทำงานกับผลิตภัณฑ์มากมาย
เพื่อทำให้ซอฟต์แวร์ของเราปลอดภัยที่สุด
มาดูกันค่ะว่าอาญชากรรมไซเบอร์ ทำงานอย่างไรบ้าง
มาทำความรู้จักไวรัสซอฟต์แวร์ การโจมตี โดยปฏิเสธการให้บริการ และฟิชชิงสแกม
ทางชีววิทยา ไวรัสคือสิ่งมีชีวิต ที่แพร่พันธุ์ผ่านการไอ
จาม และการสัมผัสทางร่างกาย
ไวรัสทำให้เซลล์ติดเชื้อ จากการฉีดสารพันธุกรรม
ก่อนใช้เซลล์นั้นในการแพร่พันธุ์
ทำให้คนป่วยมาก ๆ ก่อนแพร่เชื้อให้คนอื่น
ไวรัสคอมพิวเตอร์ก็คล้ายกัน
ไวรัสคือโปรแกรมปฏิบัติการที่ถูกติดตั้ง โดยไม่ตั้งใจซะส่วนมาก
และเป็นภัยต่อผู้ใช้งานและคอมพิวเตอร์
ไวรัสสามารถแพร่พันธุ์ ไปยังคอมพิวเตอร์อื่นได้
แล้วไวรัสมาอยู่ในคอมพิวเตอร์คุณ ตั้งแต่แรกได้ยังไง
ผู้จู่โจมสามารถทำให้คอมพิวเตอร์คนอื่น ไฃติดไวรัสได้ค่ะ
เช่นหลอกให้เหยื่อติดตั้งโปรแกรม ที่โกหกจุดประสงค์ของโปรแกรม
เช่นไวรัสหลายตัว ปลอมตัวเป็นการอัปเดตความปลอดภัย
หรือซอฟต์แวร์ในคอมพิวเตอร์คุณมีจุดอ่อน
ไวรัสจึงมาติดตั้งตัวเองได้ โดยไม่ต้องให้คุณอนุญาต
เมื่อคอมพิวเตอร์คุณติดไวรัส ไวรัสจะลบหรือขโมยไฟล์ของคุณได้หมด
ควบคุมโปรแกรมอื่น หรือกระทั่งอนุญาตให้ คนอื่นควบคุมคอมพิวเตอร์ของคุณจากทางไกล
ไวรัสคอมพิวเตอร์ช่วยให้แฮ็กเกอร์ ใช้คอมพิวเตอร์นับล้านเครื่องได้ทั่วโลก
ใช้เป็นกองทัพดิจิทัลที่เรียกว่าบ็อตเน็ต เพื่อจู่โจมเว็บไซต์ต่าง ๆ
การจู่โจมนี้เรียกว่า จู่โจมแบบปฏิเสธบริการ (DDOS)
DOS คือเมื่อแฮ็กเกอร์ทำให้เว็บไซต์ล่ม จากคำขอที่มากเกินไป
แต่จะเรียก DDOS เมื่อการจู่โจม มาจากคอมพิวเตอร์หลายเครื่องพร้อมกัน
เว็บไซต์ส่วนมากพร้อมตอบรับ หลายล้านคำขอต่อวัน
แต่ถ้าส่งคำขอเป็นพันล้านหรือล้านล้าน จากแหล่งที่ต่างกัน
คอมพิวเตอร์จะรับไม่ไหวและหยุดตอบรับไป
อีกวิธีที่อาชญากรไซเบอร์ทำ คือส่งสแปมอีเมลเยอะ ๆ
เพื่อลวงให้คนแชร์ข้อมูลส่วนตัวค่ะ
แบบนี้เรียกว่าฟิชชิง สแกม
ฟิชชิงสแกมคือตอนเรา ได้รับอีเมลที่ดูน่าเชื่อถือ
ขอให้เราล็อกอินบัญชี
แต่พอคลิกไป กลับเป็นเว็บไซต์ปลอม
ซึ่งถ้าคุณล็อกอิน เท่ากับว่าคุณบอกรหัสผ่านไปแล้ว
แฮ็กเกอร์จึงสามารถใช้ข้อมูลล็อกอิน ในการล็อกอินบัญชีจริง
เพื่อขโมยข้อมูลหรือขโมยเงินของคุณ
โชคดีที่มีบริษัท กฎหมาย และหน่วยงานรัฐบาลมากมาย
ที่ทำงานให้อินเทอรฺเน็ตปลอดภัยขึ้น แต่ความพยายามนี้ยังไม่พอ
เวลาระบบคอมพิวเตอร์ถูกแฮ็ก คุณอาจคิดว่า
ปัญหาคือการออกแบบความปลอดภัย หรือซอฟต์แวร์
แต่ 90% ของการถูกแฮ็ก ไม่ได้เกิดจากบั๊กความปลอดภัย
แต่เกิดจากความผิดพลาดเดียวของมนุษย์
มีขั้นตอนที่เราใช้ป้องกันตัวได้นะคะ
การกระทำของคุณไม่เพียงส่งผลต่อความปลอดภัย ของข้อมูลและคอมพิวเตอร์คุณเท่านั้น
แต่เป็นความปลอดภัยของทุกคน ที่โรงเรียน ที่ทำงาน หรือบ้านของคุณ
ด้วยเดิมพันนับพันล้านหรือล้านล้านดอลลาร์
อาชญากรไซเบอร์ก็ฉลาดขึ้นทุกปี เราจึงต้องตามให้ทันค่ะ